PATVIRTINTA

Klaipėdos lopšelio-darželio „Eglutė“

direktoriaus 2023 m. gegužės 3 d.

įsakymu Nr. V-49

**PRIEŠMOKYKLINIO UGDYMO mokymo sutartis**

2023 m. rugsėjo 1 d. Nr.

Klaipėda

**I SKYRIUS**

**SUTARTIES ŠALYS**

Klaipėdos lopšelis-darželis „Eglutė“ (toliau – Įstaiga), juridinio asmens kodas 190434741, esantis adresu Naujakiemio g. 8, LT-94189 Klaipėda, atstovaujamas direktorės Angelės Aniulės, viena šalis, ir vienas iš tėvų (globėjų, rūpintojų) ,

(vardas, pavardė)

veikiantis išimtinai vaiko interesais, kita šalis, sudarė šią mokymo sutartį (toliau — Sutartis).

# II SKYRIUS

# SUTARTIES OBJEKTAS

1. Įstaigos ir vieno iš tėvų (globėjų, rūpintojų) susitarimas dėl

(vaiko vardas, pavardė)

Ugdymo pagal priešmokyklinio ugdymo programą ir sąlygų

tenkinti vaiko saviraiškos poreikius sudarymo.

# III SKYRIUS

# ŠALIŲ ĮSIPAREIGOJIMAI IR TEISĖS

**2. Įstaiga įsipareigoja:**

2.1. užtikrinti kokybišką ugdymą;

2.2. sudaryti sąlygas vaikui ugdytis sveikoje ir saugioje aplinkoje;

2.3. ugdyti vaiko dorovines, pilietines, tautines ir kitas vertybines nuostatas;

2.4. sudaryti sąlygas tėvams (globėjams, rūpintojams) dalyvauti aptariant klausimus, susijusius su vaiko ugdymo organizavimu;

2.5. objektyviai ir nešališkai vertinti vaiko ugdymosi pasiekimus ir pažangą;

2.6. teikti psichologinę, specialiąją pedagoginę, socialinę pedagoginę, informacinę ir konsultacinę pagalbą teisės aktų nustatyta tvarka;

2.7. bendradarbiauti su tėvais (globėjais, rūpintojais), švietimo pagalbos, teritorinėmis policijos, socialinių paslaugų, sveikatos įstaigomis ir kitomis institucijomis, dirbančiomis vaiko gerovės ir teisių apsaugos srityje;

2.8. tėvams (globėjams, rūpintojams) teikti informaciją apie vaiko būklę, jo ugdymo ir ugdymosi poreikius, pažangą, elgesį, lankomumą ir kitą su vaiko ugdymu susijusią informaciją;

2.9. rūpintis tinkama vaiko mityba ir sveikatos priežiūra teisės aktų nustatyta tvarka;

2.10. suteikti pirmąją medicinos pagalbą ir apie tai informuoti tėvus (globėjus, rūpintojus), esant būtinybei kviesti greitąją medicinos pagalbą;

2.11. riboti pašalinių asmenų patekimą į Įstaigą, drausti Įstaigoje ir jos teritorijoje turėti, vartoti energinius gėrimus, tabaką (įskaitant elektronines cigaretes), alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius;

2.12. laikytis Sutartyje prisiimtų įsipareigojimų ir kitų Įstaigos veiklą reglamentuojančių teisės aktų.

**3. Įstaiga turi teisę:**

3.1. keisti ugdymo proceso organizavimo būdą teisės aktų nustatyta tvarka;

3.2. kviesti tėvus (globėjus, rūpintojus) spręsti su vaiko ugdymu(si), elgesiu ir sveikata susijusias problemas;

3.3. prašyti vaiko ir jo šeimos informacijos, atliekant Įstaigos švietimo stebėseną ugdymo kokybei gerinti;

3.4. siūlyti papildomas neformaliojo vaikų švietimo programas, atsižvelgiant į vaiko ugdymosi poreikius ir Įstaigos galimybes;

3.5. nepriimti sergančio ar (ir) turinčio užkrečiamųjų ligų požymių vaiko, vykdyti pedikuliozės (švaros) prevenciją teisės aktų nustatyta tvarka;

3.6. priskirti vaiką į kitą grupę toje pačioje ar kitoje švietimo įstaigoje, kai vaikas laikinai ugdomas vasaros mėnesiais, kai Įstaiga laikinai nutraukia veiklą ar kitais teisės aktų nustatytais atvejais;

3.7. gavus išankstinį tėvų (globėjų, rūpintojų) sutikimą, Įstaigos interneto svetainėje skelbti vaiko nuotraukas, kitą vaizdinę medžiagą, kurioje užfiksuota informacija apie Įstaigos renginius, veiklą, pasiekimus;

3.8. naudotis kitomis Lietuvos Respublikos įstatymų nustatytomis teisėmis.

4. **Tėvai (globėjai, rūpintojai) įsipareigoja:**

4.1. sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo. Tėvams (globėjams, rūpintojams) tenka atsakomybė už neveikimą vaiko labui ir piktnaudžiavimą tėvų (globėjų, rūpintojų) valdžia;

4.2. domėtis vaiko ugdymo(si) pasiekimais ir pažanga, su pedagogais bendraujant tiesiogiai, telefonu ar skaitmeninėmis ryšio priemonėmis;

4.3. bendradarbiauti su Įstaiga vaiko ugdymo(si) klausimais, kartu ugdyti vaiko vertybines nuostatas ir vykdyti Įstaigos teikiamas rekomendacijas;

4.4. kontroliuoti ir koreguoti vaiko elgesį, ugdyti pagarbą bendraamžiams, vyresniesiems bei kitiems Įstaigos bendruomenės nariams;

4.5. dalyvauti Įstaigos vaiko gerovės komisijos posėdžiuose, kai svarstomi su jų vaiko ugdymu, elgesiu, sveikata ar saugumu susiję klausimai;

4.6. užtikrinti privalomą ir reguliarų Įstaigos lankymą. Tą pačią dieną informuoti Įstaigą, vaikui susirgus ar neatvykus dėl kitų priežasčių;

4.7. užtikrinti, kad vaiko sveikata būtų patikrinta teisės aktų nustatyta tvarka;

4.8. nevesti į Įstaigą sergančio vaiko ar turinčio užkrečiamųjų ligų požymių, nurodytų higienos normose. Nedelsiant pasiimti vaiką iš Įstaigos, kai jam nustatomi ūmių užkrečiamųjų ligų požymiai;

4.9. leisti vaikui vykdyti pedikuliozės (švaros) prevenciją;

4.10. aprūpinti vaiką individualiomis ugdymo priemonėmis, patogia, tinkamo dydžio apranga ir avalyne, atitinkančia oro sąlygas;

4.11. neleisti vaikui į Įstaigą neštis vertingų ar pavojingų daiktų, išskyrus atvejus, kai šie daiktai reikalingi ugdymo procesui organizuoti;

4.12. raštu informuoti Įstaigą apie asmenis, kurie rūpinsis vaiko atvedimu (paėmimu), nesant vaiko tėvams (globėjams, rūpintojams). Apie pavienius atvejus pranešti iš anksto grupės mokytojams;

4.13. iki einamojo mėnesio 25 dienos, o gruodžio mėnesį – iki 20 dienos sumokėti Klaipėdos miesto savivaldybės tarybos nustatyto dydžio atlyginimą už maitinimo paslaugą Įstaigoje ir kitas tėvų (globėjų, rūpintojų) pageidavimu Įstaigos teikiamas mokamas paslaugas. Nedelsiant pranešti Įstaigos vadovui apie pasikeitusias aplinkybes dėl lengvatų už maitinimo paslaugą taikymo;

4.14. pasikeitus vaiko ir jo šeimos kontaktiniams (gyvenamoji vieta, telefono numeris, elektroninio pašto adresas) ar asmens duomenims, apie tai informuoti grupės mokytojus ne vėliau kaip per 3 darbo dienas;

4.15. dalyvauti Įstaigos organizuojamuose renginiuose;

4.16. nedaryti ir neplatinti skaitmeninėmis ryšio ar kitomis priemonėmis nuotraukų, vaizdo ar garso įrašų, kuriuose fiksuojami Įstaigą lankantys vaikai, be vaiko tėvų (globėjų, rūpintojų) sutikimo, taip pat kuriuose fiksuojami Įstaigos darbuotojai – be pastarųjų sutikimo, bei užtikrinti, kad įrašų neleistinai (t.y. slaptai) nedarys ir neplatins vaikas;

4.17. atlyginti vaiko padarytą žalą Įstaigai Lietuvos Respublikos civilinio kodekso nustatyta tvarka;

4.18. laikytis Sutartyje prisiimtų įsipareigojimų ir kitų Įstaigos veiklą reglamentuojančių teisės aktų.

**5. Tėvai (globėjai, rūpintojai) turi teisę:**

5.1. gauti informaciją apie Įstaigoje vykdomas švietimo programas, ugdymo formas ir dalyvauti jas parenkant ar aptariant klausimus, susijusius su vaiko ugdymo organizavimu;

5.2. gauti informaciją apie vaiko būklę, ugdymo ir ugdymosi poreikius, pažangą ir elgesį;

5.3.dalyvauti Įstaigos savivaldos ir bendruomenės veiklose, teikti siūlymus, svarstant Įstaigos vadovo metų veiklos ataskaitą ar Įstaigos veiklos tobulinimo klausimus;

5.4. atstovauti savo vaikui ir ginti jo teises Įstaigoje Lietuvos Respublikos įstatymų nustatyta tvarka;

5.5. reikalauti, kad vaikui būtų teikiamas geros kokybės ugdymas (prireikus – švietimo pagalba) saugioje ir higienos normas atitinkančioje Įstaigos aplinkoje;

5.6. parinkti vaikui maitinimų skaičių Klaipėdos miesto savivaldybės tarybos nustatyta tvarka;

5.7. naudotis kitomis Lietuvos Respublikos įstatymų nustatytomis teisėmis.

**IV SKYRIUS**

**SUTARTIES TERMINAS**

6. Sutartis įsigalioja nuo jos pasirašymo dienos ir galioja iki 2024 m. rugpjūčio 31 d.

**V SKYRIUS**

**GINČŲ SPRENDIMO TVARKA IR ATSAKOMYBĖ**

7. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.

8. Visi ginčai tarp šalių dėl šios Sutarties vykdymo sprendžiami geranoriškai derybų keliu, o šalims nesutarus – Įstaigos taryboje arba Lietuvos Respublikos civilinio kodekso nustatyta tvarka.

9. Šalys supranta, kad pagal šią Sutartį vienas iš tėvų (globėjų, rūpintojų) Įstaigai perduos savo ir savo nepilnamečio vaiko / globotinio asmens duomenis, kurie turi būti naudojami ir tvarkomi išskirtinai su šia Sutartimi susijusiems įsipareigojimams vykdyti. Informacija apie asmens duomenų tvarkymą šios Sutarties sudarymo ir vykdymo tikslais pateikiama Priede Nr. 1 „Pranešimas apie asmens duomenų tvarkymą“. Įstaiga patvirtina, jog gauti asmens duomenys bus tvarkomi ir saugomi tik tiek, kiek tai susiję su šios Sutarties vykdymu. Informacija apie Įstaigos taikomą duomenų apsaugos politiką ir duomenų subjekto teises taip pat skelbiama Įstaigos interneto svetainėje.

**VI SKYRIUS**

**SUTARTIES KEITIMO, NUTRAUKIMO PAGRINDAI IR PADARINIAI**

10. Atskiru šalių susitarimu Sutartis gali būti koreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.

11. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas.

12. Įstaiga turi teisę vienašališkai nutraukti Sutartį, jeigu laiku nesumokamas atlyginimas už vaiko maitinimo paslaugą, apie tai įspėjus tėvus (globėjus, rūpintojus) ne vėliau kaip prieš 14 kalendorinių dienų. Atlyginimo už maitinimo paslaugą skolos iš tėvų (globėjų, rūpintojų) išieškomos teisės aktų nustatyta tvarka.

13. Sutartis surašyta dviem egzemplioriais, turinčiais vienodą juridinę galią, po vieną kiekvienai šaliai.

14. Visi šios Sutarties priedai, pakeitimai ir papildymai galioja, jei jie yra sudaryti raštu ir pasirašyti abiejų šalių.

**Sutarties šalių parašai:**

Įstaigos direktorius(-ė) \_\_\_\_\_\_\_\_\_\_\_\_\_

(parašas) (vardas, pavardė)

A.V.

Vienas iš tėvų (globėjų, rūpintojų) \_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_